Diari Oficial de la Generalitat Valenciana


Sumari del DOGV 8803, del 04-05-2020 (2020/3117)

Extracte de la Resolució de 27 d'abril de 2020, de la Conselleria d'Hisenda i Model Econòmic, per la qual es convoquen, en l'exercici 2020, subvencions destinades al suport de grups d'investigació en economia pública dels centres d'investigació de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8803

Data del DOGV
:   04-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3117


Data del document
:   27-04-2020

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de la Resolució de 27 d'abril de 2020, de la Conselleria d'Hisenda i Model Econòmic, per la qual es convoquen, en l'exercici 2020, subvencions destinades al suport de grups d'investigació en economia pública dels centres d'investigació de la Comunitat Valenciana. [2020/3117]  
BDNS (identif.): 504114.  
De conformitat amb el que preveuen els articles 17.3.by 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar en la base de dades nacional de subvencions:  
http://www.pap.minhap.gob.es/bdnstrans/index  
  
Primer. Convocatòria  
Es convoquen, en règim de concurrència competitiva, les subvencions per a l'exercici 2020 destinades al suport de grups d'investigació en economia pública dels centres d'investigació de la Comunitat Valenciana, regulades en l'Ordre 2/2019, de 7 de febrer, de la Conselleria d'Hisenda i Model Econòmic, publicada en el Diari Oficial de la Generalitat Valenciana número 8486, de 14 de febrer de 2019.  
  
  
Segon. Beneficiaris  
Podran ser beneficiaris d'aquestes subvencions els que preveu l'article 3 de les bases reguladores, sempre que complisquen els requisits fixats en aquestes i els que addicionalment es disposen en la convocatòria.  
  
Tercer. Sol·licituds i documentació  
1. Les sol·licituds s'han de presentar per via telemàtica en la seu electrònica de la Generalitat https://sede.gva.es i s'acompanyaran de la documentació establida en les bases reguladores i en la resolució de la convocatòria.  
2. Els sol·licitants seran els investigadors o investigadores principals. Les sol·licituds hauran de comptar amb la signatura de la persona que ostente la representació legal de l'entitat en matèria d'investigació i de la persona sol·licitant.  
3. Els models d'impresos normalitzats (sol·licituds i documentació) estaran disponibles en la seu electrònica de la Generalitat.  
  
Quart. Termini de presentació de les sol·licituds  
El termini de presentació de les sol·licituds serà de vint dies hàbils a comptar de l'endemà de la publicació del present extracte en el Diari Oficial de la Generalitat Valenciana.  
  
Cinqué. Finançament i import de la convocatòria  
Les subvencions que es convoquen es finançaran amb càrrec a la línia S5134000 del programa pressupostari 611.40, Finançament autonòmic i coordinació financera, del pressupost de despeses de la Generalitat, recollida en els annexos de transferències i subvencions de la Llei 28/2018, de 28 de desembre, de pressupostos de la Generalitat Valenciana per a l'exercici 2020, o l'equivalent en els exercicis successius, per un import anual màxim de 75.000 euros.  
  
València, 27 d'abril de 2020.- El conseller d'Hisenda i Model Econòmic: Vicent Soler i Marco.